טיולי סוסים הם דרך מצוינת להגשים חלום ילדות. הסוסים הם חיות אינטיליגנטיות המרגישות את האנרגיה של הרוכב וכך הופכות את החוויה ליוצאת דופן. ניתן לקיים רכיבה על סוסים באופן עצמאי, לקחת את הילדים או את בני המשפחה ואפילו לשלב בין הרכיבה למפגש רומנטי. ברחבי ישראל ישנם עשרות אתרים המציעים טיולי סוסים בשעות הבוקר, בצהריים או לאור שקיעה. הסוסים מטופלים על ידי צוות מקצועי ומיומן המכיר היטב את הצרכים והדרישות של כל חיה.
בניגוד למה שנהוג לחשוב, הרכיבה וטיולי הסוסים אינם מיועדים רק לבעלי ניסיון. לאחר הדרכה קצרה של מספר דקות יכול כמעט כל אדם ליהנות מרכיבה על סוס, למספר שעות קבוע מראש. בנוסף, מסלולי הרכיבה משתנים גם הם בין האתרים השונים. ישנם מסלולים המיועדים לרוכבים מקצועיים ובהם הדגש הוא על יצר ההרפתקנות, לעומת מסלולים סולידיים בהם החיבור לטבע וחווית הרכיבה עצמם הם המשמעותיים. בכל מקרה של התלבטות לגבי המסלול או הסוס המתאים ניתן להתייעץ עם המדריכים, המודעים לדרישות של הלקוחות.
רכיבה על סוסים הייתה קיימת מאז ומעולם. יחד עם זאת, רק בשנים האחרונות החלו חוות סוסים להציע את שירותיהם גם לציבור הרחב. אחת הסיבות לכך היא הרצון הגדול של הלקוחות, אשר מצאו בסוסים אטרקציה ייחודית. גם העובדה שניתן להגיע עם הסוסים כמעט לכל מקום תורמת לפופולאריות. המסלולים מתקיימים על שפת הים, בשדה הפתוח או בין הרים וגבעות בצפון ובדרום. למעשה, בכל איזור בארץ מוצעים לפחות מספר חוות סוסים שונות. הדרך הנכונה לבחור בהם היא להתאים את המסלול לגיל ולמצב הפיזי של הרוכבים ולא לשכוח להתייעץ עם אנשי מקצוע.